stanford-oval/wikipedia huggingface dataset:
กระทรวงเอสเอ็มอีและสตาร์ตอัป
สตาร์ตอัปในเกาหลีใต้

รายงานระบุว่าเกาหลีกลายเป็นจุดหมายปลายทางที่น่าดึงดูดสำหรับบริษัทสตาร์ตอัปต่างประเทศ ในปี 2020 มีบริษัทสตาร์ตอัปต่างประเทศ 2,648 แห่งจาก 118 ประเทศสมัครเข้าร่วมเคสตาร์ตอัปแกรนด์ชาเลนจ์ ซึ่งเพิ่มขึ้น 58% เมื่อเทียบกับอัตราการสมัครในปี 2019 เกาหลีใต้มีเป็นประเทศที่มีตลาดภายในที่แข็งแกร่งและมีกำลังซื้อสูง ทำให้เป็นที่สนใจของผู้ประกอบการต่างชาติ จากข้อมูลของโออีซีดี อีกหนึ่งปัจจัยคือ เกาหลีใต้มีการลงทุนใช้จ่ายด้านการวิจัยและพัฒนาสูงเป็นอันดับสองของโลก ปัจจุบัน ธุรกิจขนาดเล็กและขนาดกลางคิดเป็น 99% ของวิสาหกิจทั้งหมดในเกาหลีใต้, 88% ของการจ้างงานและ 38% ของการส่งออกของประเทศ
กระทรวงแรงงานสหรัฐ

| --- | --- |
United States Department of Labor
ตรากระทรวงแรงงานสหรัฐ
ธงกระทรวงแรงงานสหรัฐ
 ที่ทำการกระทรวงแรงงานสหรัฐ
ภาพรวมหน่วยงาน
ก่อตั้ง: 4 มีนาคม 1913; 111 ปีก่อน (1913-03-04)
สำนักงานใหญ่: Frances Perkins Building 200 Constitution Avenue NW Washington, D.C., U.S. 38°53′33.13″N 77°0′51.94″W﻿ / ﻿38.8925361°N 77.0144278°W﻿ / 38.8925361; -77.0144278
บุคลากร: 17,450 (2014)
งบประมาณต่อปี: $12.1 ล้านดอลลาร์ (FY 2012)
ฝ่ายบริหารหน่วยงาน: Alex Acosta, Secretary Nancy Rooney, Acting Deputy Secretary
เว็บไซต์: www.dol.gov
กระทรวงแรงงาน (อังกฤษ: United States Department of Labor อักษรย่อ:DOL) เป็นหน่วยงานการบริหารของรัฐบาลกลางสหรัฐ มีหน้าที่รับผิดชอบเรื่องดูแลสุขภาพและความปลอดภัยในที่ทำงานของแรงงานในสหรัฐ
แหล่งข้อมูลอื่น

เว็บไซต์ทางการ
U.S. Department of Labor in the Federal Register
| ด ค ก กระทรวงและทบวงของรัฐบาลกลางสหรัฐ |
| --- | --- |
กระทรวง:   เกษตร   พาณิชย์   กลาโหม   ศึกษาธิการ   พลังงาน   สาธารณสุขและบริการประชาชน   ความมั่นคงภายใน   การเคหะและพัฒนาเมือง   มหาดไทย   ยุติธรรม   แรงงาน   การต่างประเทศ   คมนาคม   การคลัง   การทหารผ่านศึก 
ทบวง:   ทหารบก   ทหารเรือ   ทหารอากาศ 
อดีตกระทรวง:   พาณิชย์และแรงงาน   สาธารณสุข ศึกษาธิการและสวัสดิการ   ไปรษณีย์   การสงคราม
กระทรวงคมนาคมสหรัฐ

| --- | --- |
United States Department of Transportation
ตรากระทรวงคมนาคมสหรัฐ
ธงประจำกระทรวงคมนาคมสหรัฐ
 สำนักงานใหญ่
ภาพรวมหน่วยงาน
ก่อตั้ง: 1 เมษายน 1967; 57 ปีก่อน (1967-04-01)
สำนักงานใหญ่: 1200 นิวเจอร์ซีย์แอเวนู วอชิงตัน ดี.ซี. สหรัฐอเมริกา 38°52′32.92″N 77°0′10.26″W﻿ / ﻿38.8758111°N 77.0028500°W﻿ / 38.8758111; -77.0028500
บุคลากร: 58,622 คน
งบประมาณต่อปี: 8.76 หมื่นล้านดอลลาร์ (ปีงบประมาณ 2021)
ฝ่ายบริหารหน่วยงาน: พีต บูติเจิจ, รัฐมนตรีว่าการกระทรวงคมนาคมสหรัฐ พอลลี ทรอตเทนเบิร์ก, รองรัฐมนตรีว่าการกระทรวงคมนาคมสหรัฐ
เว็บไซต์: www.transportation.gov
กระทรวงคมนาคมสหรัฐ (อังกฤษ: United States Department of Transportation อักษรย่อ: USDOT หรือ DOT) เป็นกระทรวงบริหารกลางของรัฐบาลสหรัฐที่เกี่ยวข้องกับการขนส่ง ก่อตั้งขึ้นโดยรัฐสภาสหรัฐในวันที่ 15 ตุลาคม ค.ศ. 1966 และเริ่มดำเนินการเมื่อวันที่ 1 เมษายน ค.ศ. 1967
แผนยุทธศาสตร์ของกระทรวงในปีงบประมาณ 2022–2026 ระบุว่าภารกิจของกระทรวงคือ "การมอบการขนส่งคมนาคมอันดับต้นของโลกให้ประชาชนชาวอเมริกันและเศรษฐกิจของอเมริกาผ่านการเคลื่อนย้ายคนและสินค้าที่ปลอดภัย มีประสิทธิภาพ ยั่งยืน และชอบธรรม"
หน่วยงานในสังกัด

กองบริหารจัดการการบินแห่งชาติ (FAA)
กองบริหารทางหลวงแห่งชาติ (FHWA)
กองบริหารความปลอดภัยของผู้ให้บริการยานยนต์แห่งชาติ (FMCSA)
กองบริหารทางรถไฟแห่งชาติ (FRA)
กองบริหารรถสาธารณะแห่งชาติ (FTA)
กองบริหารการเดินเรือ (MARAD)
กองบริหารความปลอดภัยในจราจรบนทางหลวงแห่งชาติ (NHTSA)
สำนักงานผู้ตรวจการทั่วไป (OIG)
สำนักงานเลขานุการการขนส่ง (OST)
กองบริหารจัดการความปลอดภัยของท่อและวัสดุอันตราย (PHMSA)
เซนต์ลอว์เรนซ์ซีเวย์เดเวลอปเมนท์คอร์ปอเรชัน (SLSDC)
ศูนย์ระบบขนส่งจอห์น เอ. โวลปีแห่งชาติ
สำนักสถิติการขนส่ง (BTS)
งบประมาณ

| ส่วนราชการ | งบประมาณ (ล้านบาท) | พนักงาน (คน) |
| --- | --- | --- |
| กองบริหารจัดการการบินแห่งชาติ | $16,280.7 | 45,988 |
| กองบริหารทางหลวงแห่งชาติ | $43,049.7 | 2,782 |
| กองบริหารความปลอดภัยของผู้ให้บริการยานยนต์แห่งชาติ | $580.4 | 1,175 |
| กองบริหารความปลอดภัยในจราจรบนทางหลวงแห่งชาติ | $869.0 | 639 |
| กองบริหารรถสาธารณะแห่งชาติ | $11,782.6 | 585 |
| กองบริหารทางรถไฟแห่งชาติ | $1,699.2 | 934 |
| กองบริหารจัดการความปลอดภัยของท่อและวัสดุอันตราย | $249.6 | 575 |
| กองบริหารการเดินเรือ | $399.3 | 835 |
| Saint Lawrence Seaway Development Corporation | $28.4 | 144 |
| สำนักงานเลขานุการการขนส่ง | $935.4 | 1,284 |
| สำนักงานผู้ตรวจการทั่วไป | $87.5 | 413 |
| รวม | $75,536.1 | 55,739 |
กระรอกดินเคป

| กระรอกดินเคป |
| --- | --- |

กระรอกดินเคปที่เขตอนุรักษ์ครูเกอร์ดรอป, กาวเต็ง, แอฟริกาใต้
สถานะการอนุรักษ์
 ความเสี่ยงต่ำ  (IUCN 3.1)
การจำแนกชั้นทางวิทยาศาสตร์
อาณาจักร:: Animalia
ไฟลัม:: Chordata
ชั้น:: Mammalia
อันดับ:: Rodentia
วงศ์:: Sciuridae
สกุล:: Xerus
สกุลย่อย:: Geosciurus
สปีชีส์:: X.  inauris
ชื่อทวินาม
Xerus inauris (Zimmerman, 1780)


แผนที่แสดงการกระจายพันธุ์
กระรอกดินเคป (อังกฤษ: Cape ground squirrel; ชื่อวิทยาศาสตร์: Xerus inauris) สัตว์ฟันแทะจำพวกกระรอก จัดเป็นกระรอกดินชนิดหนึ่ง โดยชื่อกระรอกดินเคปนี้อาจทำให้สับสนกับกระรอกต้นไม้ เช่น กระรอกสีเทาตะวันออก ที่พบได้ทั่วไปในเคปทาวน์ ซึ่งนำเข้ามาจากยุโรป โดย เซซิล จอห์น โรดส์
กระรอกดินเคป อาศัยอยู่รวมกันเป็นฝูงหรือครอบครัวเล็ก ๆ  พบกระจายพันธุ์ในภูมิภาคแอฟริกาใต้ ตั้งแต่แอฟริกาใต้ตลอดจนถึงบอตสวานา และนามิเบีย และพบได้ในทะเลทรายคาลาฮารี โดยพฤติกรรมในทะเลทรายคาลาฮารี มักจะอาศัยอยู่ใกล้กับฝูงเมียร์แคท จนบางครั้งทำให้สับสนกันว่าเป็นสัตว์ชนิดเดียวกัน เนื่องจากมีรูปร่าง ลักษณะ จนถึงพฤติกรรมคล้ายคลึงกัน  มีหางยาวเป็นพวงเหมือนกระรอกทั่วไป โดยใช้ประโยชน์ของหางที่มียาวกว่าความยาวลำตัวนี้ในการปรับอุณหภูมิของร่างกาย โดยใช้หางห่อหุ้มลำตัวบังแดด กระรอกดินเคปจะลดความร้อนด้วยการนอนราบกับพื้นและเหยียดขาทั้งสี่ข้างออก และใช้พลังงานในการดำรงชีวิตได้ถึงร้อยละ 5 ซึ่งถ้าหากอากาศร้อนเกินไป จะหลบหรือขุดหลุมเข้าไปหลบร้อน และเมื่ออากาศหนาวก็จะเข้าไปอยู่ในหลุม  กินอาหารจำพวกเมล็ดพืชและดอกไม้ โดยที่ชื่นชอบคือ พืชที่มีความอ่อนนุ่ม เช่น เมลอน หรือแตงโม
หลุมหรือโพรงของกระรอกดินเคป มีความยาวถึง 20 เมตร ใช้เป็นที่อยู่อาศัย เลี้ยงดูลูก และหลบภัย ซึ่งบางครั้งจะมีสัตว์ชนิดอื่นเข้ามาอาศัยอยู่ร่วมด้วย
กระทรวงมหาดไทย (สหราชอาณาจักร)

| --- | --- |
ตรากระทรวง
 เลขที่ 2 ถนนมาร์แชม เวสต์มินสเตอร์
ภาพรวมกระทรวง
ก่อตั้ง: 27 มีนาคม 1782; 242 ปีก่อน (1782-03-27)
กระทรวงก่อนหน้า: กระทรวงภาคใต้
เขตอำนาจ: รัฐบาลสหราชอาณาจักร
สำนักงานใหญ่: เลขที่ 2 ถนนมาร์แชม ลอนดอน SW1P 4DF
งบประมาณต่อปี: 10,800 ล้านปอนด์ (ปัจจุบัน) และ 500 ล้านปอนด์ (เงินต้น) ในปี 2018-2019
รัฐมนตรี: เจมส์ เคลเวอร์ลี, รัฐมนตรีมหาดไทย
รัฐมนตรีช่วย: โรเบิร์ต เจนดริก, รัฐมนตรีช่วยว่าการเข้าเมือง ทอม ทูเกนดาต, รัฐมนตรีช่วยว่าการความมั่นคง
ฝ่ายบริหารกระทรวง: แมทธิว ไรครอฟต์, ปลัดกระทรวง
เว็บไซต์: www.gov.uk/home-office 
รถของหน่วยสอบสวนของกระทรวงมหาดไทยในลอนดอนเหนือ
กระทรวงมหาดไทย (อังกฤษ: Home Office (HO)) เรียกในเอกสารรัฐสภาสหราชอาณาจักรว่า Home Department เป็นกระทรวงหนึ่งของรัฐบาลสหราชอาณาจักร รับผิดชอบเกี่ยวกับการตรวจคนเข้าเมือง การรักษาความสงบเรียบร้อย และการบังคับใช้กฎหมายโดยผ่านทางตำรวจ หน่วยดับเพลิง สำนักลงตราและตรวจคนเข้าเมือง และหน่วยรักษาความปลอดภัย (MI5) รวมไปถึงการรับผิดชอบการกำหนดนโยบายของรัฐในการปราบปรามยาเสพติด การก่อการร้าย และบัตรประชาชน โดยก่อนหน้าปี 2005 กระทรวงมีหน้าที่ในการรับผิดชอบการราชทัณฑ์และคุมประพฤติผ่านทางหน่วยราชทัณฑ์ในสมเด็จฯ และหน่วยคุมประพฤติแห่งชาติ แต่ต่อมาไปสังกัดกระทรวงยุติธรรม
รัฐมนตรีในคณะรัฐมนตรีที่รับผิดชอบกระทรวงนี้คือรัฐมนตรีมหาดไทย ซึ่งถือว่าเป็นหนึ่งในตำแหน่งใหญ่แห่งรัฐ ผู้ดำรงตำแหน่งคนปัจจุบันคือ เจมส์ เคลเวอร์ลี ตั้งแต่ พฤศจิกายน ค.ศ. 2023 และผู้ที่ทำหน้าที่บริหารกิจการทั่วไปภายในกระทรวงเป็นข้าราชการ ซึ่งคือปลัดกระทรวงมหาดไทย
คณะผู้บริหาร

คณะผู้บริหารกระทรวงซึ่งเป็นตำแหน่งข้าราชการการเมือง
รัฐมนตรีว่าการกระทรวงมหาดไทย (Secretary of State for the Home Department)
รัฐมนตรีว่าการทบวงความมั่นคง (Minister of State for Security)
รัฐมนตรีว่าการทบวงการปราบปรามการลักลอบเข้าเมือง (Minister of State for Countering Illegal Immigration)
รัฐมนตรีว่าการทบวงการอนุญาตย้ายถิ่นและพรมแดน (Minister of State for Legal Migration and the Border)
รัฐมนตรีว่าการทบวงอาชญากรรม การตำรวจ และอัคคีภัย (Minister of State for Crime, Policing and Fire)
สมาชิกรัฐสภาผู้ช่วยรัฐมนตรีฝ่ายกิจการผู้ประสบภัยและป้องกันภัย (Parliamentary Under-Secretary of State for Victims and Safeguarding)
สมาชิกรัฐสภาผู้ช่วยรัฐมนตรีฝ่ายกระทรวงมหาดไทย (Parliamentary Under-Secretary of State for the Home Department)
แหล่งข้อมูลอื่น

เว็บไซต์ทางการ
| ด ค กกระทรวงของรัฐบาลสหราชอาณาจักร |
| --- | --- |
หน่วยงานระดับกระทรวง:  สำนักอัยการสูงสุดสกอตแลนด์  สำนักอัยการสูงสุด  ธุรกิจและการค้า  สำนักคณะรัฐมนตรี  กลาโหม  วัฒนธรรม สื่อ และกีฬา  ศึกษาธิการ  ความมั่นคงทางพลังงานและการปล่อยแก๊สเรือนกระจกสุทธิเป็นศูนย์  สิ่งแวดล้อม อาหาร และกิจการชนบท  การต่างประเทศ เครือจักรภพ และการพัฒนา  สุขภาพและดูแลสังคม  มหาดไทย  ยุติธรรม  สำนักผู้นำสภาสามัญชน  สำนักผู้นำสภาขุนนาง  การยกระดับ การเคหะ และชุมชน  สำนักไอร์แลนด์เหนือ  สำนักสกอตแลนด์  วิทยาศาสตร์ นวัตกรรม และเทคโนโลยี  คมนาคม  ธนารักษ์  สินเชื่อเพื่อการส่งออก  สำนักเวลส์  งานและบำนาญ
กระบวนการคิดเชิงเทิดทูน

ไอพอดสร้างทัศนคติทางบวกแก่สัญชานของสินค้าอื่นของแอปเปิล
กระบวนการคิดเชิงเทิดทูน (อังกฤษ: Halo effect) หมายถึงกระบวนการคิดเชิงลำเอียง (Cognitive bias) ที่เกิดขึ้นเมื่อสัญชานของบุคลิกภาพหนึ่งก่อตัวขึ้นจากอิทธิพลของอีกบุคลิกภาพเดิมบุคลิกภาพหนึ่งตามขั้นตอนของกระบวนการการตีความหมาย
นักจิตวิทยาชาวอเมริกันเอดเวิร์ด แอล. ธอร์นไดค์เป็นบุคคลแรกที่สนับสนุนทฤษฎี “กระบวนการคิดเชิงเทิดทูน” ที่มาจากการค้นคว้าการวิจัยเชิงประจักษ์ (Empirical research) ในการวิจัยค้นคว้าทางจิตวิทยาที่ตีพิมพ์ในปี ค.ศ. 1920 จากการขอให้ผู้บังคับการกองทหารจัดลำดับบุคลิกภาพทหารของแต่ละคนผู้อยู่ใต้บังคับบัญชาธอร์นไดค์พบว่าผลที่ออกมามีสหสัมพันธ์ไขว้ (cross-correlation) สูงระหว่างบุคลิกภาพทางบวกทั้งหมด หรือ บุคลิกภาพทางลบทั้งหมด จากการศึกษาดังว่าดูเหมือนว่าคนเรามักจะไม่มองผู้อื่นอย่างมีบุคลิกภาพผสมทั้งทางบวกและลบในบุคคลเดียวกัน แต่จะมักจะมองแต่ละคนว่าถ้าดีก็ดีตลอด หรือถ้าไม่ดีก็ไม่ดีตลอดไปทุกบุคลิกภาพที่วัด
งานวิจัยของนักจิตวิทยาชาวอเมริกันและผู้นำทางด้านจิตวิทยาสังคมโซโลมอน แอสค์เสนอว่าความมีหน้าตาดีเป็นบุคลิกภาพศูนย์กลาง ฉะนั้นเราจึงสรุปว่าบุคลิกภาพอื่นของผู้ที่มีหน้าตาดีเป็นบุคลิกภาพควรจะดีเท่ากันและเป็นบุคลิกภาพที่ต้องการที่จะแสวงหา
“กระบวนการคิดเชิงเทิดทูน” เกี่ยวข้องกับทฤษฎีบุคลิกภาพเชิงปริยาย (Implicit personality theory) โดยนักจิตวิทยาสังคมแฮโรลด์ เคลลีย์บุคลิกภาพแรกที่เราเรียนรู้จากผู้อื่นจะมีอิทธิพลต่อการตีความหมายและสัญชานของบุคลิกภาพที่ตามมาเพราะการวางมาตรการการเปรียบเทียบเอาไว้แล้ว บุคคลที่มีหน้าตาดีมักจะทำให้คิดกันโดยปริยายว่าเป็นผู้มีบุคลิกภาพดีและมีความสามารถมากว่าผู้มีหน้าตาธรรมดา ฉะนั้นเราจึงเห็นการใช้ผู้มีชื่อเสียงในการสนับสนุนสินค้าที่ตนเองไม่มีความรู้จริงในการวัดว่าสินค้าดีจริงหรือไม่ และอาจจะไม่มีความเกี่ยวข้องกับสินค้าดังว่ามาก่อนหน้าที่จะมาทำการสนับสนุน
“กระบวนการคิดเชิงเทิดทูน” มักจะเป็นศัพท์ที่ใช้บ่อยในแผนกจัดหาบุคคลกร ที่หมายถึงความลำเอียงที่อาจจะเกิดขึ้นได้กับผู้สัมภาษณ์ที่เมื่อเห็นบุคลิกภาพทางบวกของผู้ถูกสัมภาษณ์แล้วก็จะมองข้ามบุคลิกภาพทางลบหรือลดความสนใจที่จะแสวงหาบุคลิกภาพทางลบ หรือ ในกรณีตรงกันข้าม
กระบวนการคิดเชิงเทิดทูนมุมกลับ

ในทางตรงกันข้ามกับ “กระบวนการคิดเชิงเทิดทูน” เกิดขึ้นเมื่อบุคคล, ตรา หรือสิ่งอื่นๆ ที่ถือว่ามีลักษณะหนึ่งลักษณะใดที่ออกไปในทางลบเพียงอย่างเดียวที่เป็นผลให้ได้รับการตัดสินรวบยอดว่าคุณภาพอื่นๆ ไม่ดีตามไปด้วย ซึ่งเท่ากับเป็นการใช้จุดอ่อนจุดเดียวในการเป็นอิทธิพลต่อการตัดสินว่าลักษณะอื่นๆ เป็นลักษณะทางลบทั้งสิ้น This is also called the "devil effect."
กระทรวงการสงครามสหรัฐ

| --- | --- |
United States Department of War
ตราของกระทรวงการสงครามสหรัฐ
ภาพรวมกระทรวง
ก่อตั้ง: 7 สิงหาคม 1789; 235 ปีก่อน (1789-08-07)
กระทรวงก่อนหน้า: คณะกรรมการสงครามและอาวุธยุทธภัณฑ์
ยุบเลิก: 18 กันยายน 1947; 77 ปีก่อน (1947-09-18)
หน่วยงานสืบทอด: ทบวงทหารบกสหรัฐ ทบวงทหารอากาศสหรัฐ
ฝ่ายบริหารกระทรวง: รมว.สงคราม
ลูกสังกัดกระทรวง: กองทัพสหรัฐ
กระทรวงการสงครามสหรัฐ (อังกฤษ: United States Department of War) เป็นหน่วยงานการต่างประเทศทางทหารสหรัฐ ก่อตั้งเมื่อปี 1789 ในช่วงแรกมีความรับผิดชอบเหนือกองทัพสหรัฐทั้งปวง (เทียบเท่ากระทรวงกลาโหมในปัจจุบัน) ต่อมามีการแยกความรับผิดชอบกำลังทางเรือออกไปตั้งเป็นทบวงทหารเรือในปี 1798 และต่อมามีการแยกความรับผิดชอบกำลังทางอากาศออกไปตั้งเป็นทบวงทหารอากาศในปี 1947 ท้ายที่สุด กระทรวงการสงครามซึ่งเหลือแค่กำลังทางบกจึงถูกลดสถานะเป็นทบวงทหารบก และมีการสถาปนากระทรวงกลาโหมในปีเดียวกัน
รัฐมนตรีว่าการกระทรวงการสงคราม มีหน้าที่รับผิดชอบด้านเงินทุน ,การซื้ออุปกรณ์ และมีบทบาทเล็กน้อยในการกำกับกิจการทางทหารไปยังภาคการสงครามตลอดการดำรงวาระอยู่
แหล่งข้อมูลอื่น

Reconstruction of War Department Records from 1784 to 1800 เก็บถาวร 2015-03-25 ที่ เวย์แบ็กแมชชีน
Official Reports of the War of the Rebellion {US Civil War} 1861–1865 {published 1880–1901}
US Army General Orders for 1885
U.S. War Department, Operations Division Diary, 1941–1946, Dwight D. Eisenhower Presidential Library เก็บถาวร 2019-05-02 ที่ เวย์แบ็กแมชชีน
American State Papers, 1789 to 1837 – Library of Congress
ผลงานของ กระทรวงการสงครามสหรัฐ ที่โครงการกูเทินแบร์ค
ผลงานเกี่ยวกับ/โดย กระทรวงการสงครามสหรัฐ ที่อินเทอร์เน็ตอาร์ไคฟ์
"Airman Magazine: The Book 2010 – Personnel Facts and Figures". Airman Magazine, Volume 54 Number 3.
บรรณานุกรม

Cline, Ray S. Washington Command Post: The Operations Division, United States Army in World War II. (1950)
Coffman, Edward M. The Regulars: The American Army, 1898–1941 (2007) excerpt and text search
Coffman, Edward M. The hilt of the sword: the career of Peyton C. March (1966), on World War I
Hewes, James E. From Root to McNamara: Army Organization and Administration, 1900–1963. (1975)
Koistinen, Paul A. C. Beating Plowshares into Swords: The Political Economy of American Warfare, 1606–1865 (1996) excerpt and text search
Koistinen, Paul A. C. Mobilizing for modern war: the political economy of American warfare, 1865–1919 (1997)
Koistinen, Paul A. C. Planning War, Pursuing Peace: The Political Economy of American Warfare, 1920–1939 (1998) excerpt and text search
Koistinen, Paul A. C. Arsenal of World War II: the political economy of American warfare, 1940–1945 (2004)
Shannon, Fred. The Organization and Administration of the Union Army 1861–1865 (2 vol 1928) vol 1 excerpt and text search; vol 2 excerpt and text search
Pogue, Forrest C. George C. Marshall, Volume 2: Ordeal and hope, 1939–1942 (1967)
Pogue, Forrest C. George C. Marshall, organizer of victory, 1943–1945 (1973)
White, Leonard D. The Federalists: a Study in Administrative History, (1948).
White, Leonard D. The Jeffersonians: A Study in Administrative History, 1801–1829 (1965)
White, Leonard D. The Jacksonians: A Study in Administrative History, 1829–1861. (1965)
White, Leonard D. The Republican Era, 1869–1901 a Study in Administrative History, (1958)
Wilson, Mark R. The Business of Civil War: Military Mobilization and the State, 1861–1865 (2006) excerpt and text search
| ด ค ก กระทรวงและทบวงของรัฐบาลกลางสหรัฐ |
| --- | --- |
กระทรวง:   เกษตร   พาณิชย์   กลาโหม   ศึกษาธิการ   พลังงาน   สาธารณสุขและบริการประชาชน   ความมั่นคงภายใน   การเคหะและพัฒนาเมือง   มหาดไทย   ยุติธรรม   แรงงาน   การต่างประเทศ   คมนาคม   การคลัง   การทหารผ่านศึก 
ทบวง:   ทหารบก   ทหารเรือ   ทหารอากาศ 
อดีตกระทรวง:   พาณิชย์และแรงงาน   สาธารณสุข ศึกษาธิการและสวัสดิการ   ไปรษณีย์   การสงคราม 
| ด ค ก กองทัพสหรัฐ |
| --- | --- |
กระทรวง:   กระทรวงกลาโหม   กระทรวงความมั่นคงแห่งมาตุภูมิ 
ทบวง:   ทบวงทหารบก   ทบวงทหารเรือ   ทบวงทหารอากาศ 
เหล่าทัพ:   กองทัพบกสหรัฐ   เหล่านาวิกโยธินสหรัฐ   กองทัพเรือสหรัฐ   กองทัพอากาศสหรัฐ   กองทัพอวกาศสหรัฐ   ยามฝั่งสหรัฐ 
องค์กรสำคัญ:  คณะเสนาธิการร่วม  หน่วยบัญชาการรบรวม 
ส่วนกำลังสำรอง:  กำลังสำรอง ทหารบก  นาวิกโยธิน  ทหารเรือ  ทหารอากาศ  ยามฝั่ง  กองกําลังป้องกันชาติ ทหารบก  ทหารอากาศ
กระดูกไหปลาร้า

| กระดูกไหปลาร้า  (Clavicle) |
| --- | --- |
ภาพวาดกระดูกไหปลาร้าด้านซ้าย แสดงจุดเกาะของกล้ามเนื้อและเอ็น มุมมองจากด้านบน (รูปบน)
ภาพวาดกระดูกไหปลาร้าด้านซ้าย แสดงจุดเกาะของกล้ามเนื้อและเอ็น มุมมองจากด้านล่าง (รูปล่าง)
ตัวระบุ
MeSH: D002968
TA98: A02.4.02.001
TA2: 1168
FMA: 13321
ศัพท์ทางกายวิภาคของกระดูก[แก้ไขบนวิกิสนเทศ]
ในกายวิภาคศาสตร์ของมนุษย์ กระดูกไหปลาร้า (อังกฤษ: Clavicle) เป็นกระดูกแบบยาว (long bone) ชิ้นหนึ่งที่เป็นส่วนประกอบของกระดูกส่วนไหล่ (shoulder girdle) ชื่อของกระดูกไหปลาร้าในภาษาอังกฤษ Clavicle เป็นคำที่มาจากภาษาลาติน clavicula ซึ่งแปลว่า กุญแจเล็กๆ เนื่องจากกระดูกชิ้นนี้จะมีการหมุนรอบแกน ในแนวนอนคล้ายกับการไขกุญแจ ขณะที่แขนกางออก กระดูกไหปลาร้ายังเป็นกระดูกที่สามารถมองเห็น แนวของกระดูกได้จากภายนอกอย่างชัดเจน โดยเฉพาะในเพศหญิงซึ่งมีไขมันในบริเวณรอบๆกระดูกน้อยกว่า
นอกจากในมนุษย์แล้ว กระดูกไหปลาร้ายังพบในสัตว์สี่ขา (tetrapods) ชนิดอื่นๆ แต่อาจมีรูปร่างเล็กกว่าหรืออาจไม่พบเลย กระดูกไหปลาร้าจะเจริญในสัตว์ที่ใช้ส่วนรยางค์หน้าในการหยิบจับ แต่จะไม่เจริญมากนักในสัตว์ที่ใช้รยางค์หน้าในการรองรับน้ำหนักหรือการวิ่ง
กระดูกไหปลาร้าเปรียบเสมือนไม้ค้ำ ประคองแขนทั้งสองข้างไว้ ทำให้แขนสามารถเคลื่อนไหว ได้อย่างเป็นอิสระอยู่บนลำตัว
กระดูกชิ้นนี้อยู่ในตำแหน่ง ที่ง่ายต่อการกระแทก บาดเจ็บ และรับแรงกระแทกที่ส่งผ่านมาจาก แขนไปสู่ลำตัว กระดูกไหปลาร้าจึงเป็นกระดูกชิ้นที่หักบ่อยที่สุดในร่างกาย โดยมักจะหักเนื่องจาก ล้มหรือตกจากที่สูง โดยลงกระแทกบริเวณไหล่ หรือกระแทกในท่าแขนที่เหยียดออก แรงจะส่งผ่านไปตามแขน ไหล่ ไปสู่กระดูกไหปลาร้า และจะหักในส่วนที่อ่อนแอที่สุด (คือรอยต่อระหว่าง 1/3กลาง กับ 1/3ด้านนอก) หลังจากหักจะถูกกล้ามเนื้อและน้ำหนักของแขนดึงให้ผิดรูปไป
กายวิภาคศาสตร์ > ลักษณะทั่วไป

กระดูกไหปลาร้าเป็นกระดูกแบบยาวที่มีแนวโค้งสองแนว ทำให้มีรูปร่างคล้ายตัว S และเชื่อมระหว่างส่วนลำตัวและส่วนแขนของร่างกาย เราจึงแบ่งส่วนของกระดูกไหปลาร้าได้เป็นสองส่วนใหญ่ๆ ตามปลายทั้งสองด้านของกระดูก ได้แก่
กายวิภาคศาสตร์ > พื้นผิวและจุดเกาะของกล้ามเนื้อและเอ็น

พื้นผิวบนกระดูกไหปลาร้าที่สำคัญได้แก่พื้นผิวทางด้านบน (superior surface) พื้นผิวทางด้านล่าง (inferior surface) ขอบด้านหน้า (anterior border) และขอบด้านหลัง (posterior border) ซึ่งจะมีจุดเกาะของกล้ามเนื้อและเอ็นต่างๆที่เป็นส่วนประกอบของบริเวณไหล่ ดังตารางสรุปด้านล่าง
| 0 | 1 | 2 |
| --- | --- | --- |
| พื้นผิวบนกระดูกไหปลาร้า | กล้ามเนื้อ/เอ็น | บริเวณที่เกาะบนกระดูก  |
| พื้นผิวด้านบนและขอบด้านหน้า | กล้ามเนื้อเดลทอยด์ (Deltoid muscle) | ปุ่มเดลทอยด์ (deltoid tubercle) ซึ่งอยู่ทางด้านหน้าของปลายด้านกระดูกสะบัก   |
| พื้นผิวด้านบน | กล้ามเนื้อทราพีเซียส (Trapezius muscle) | ปลายทางด้านกระดูกสะบัก เยื้องไปทางด้านหลัง   |
| พื้นผิวด้านล่าง | กล้ามเนื้อใต้ไหปลาร้า (Subclavius muscle) | ร่องใต้ไหปลาร้า (Subclavian groove)   |
| พื้นผิวด้านล่าง | เอ็นโคนอยด์ (Conoid ligament) ซึ่งเป็นเอ็นด้านแนวกลางของเอ็นคอราโคคลาวิคิวลาร์ | ปุ่มโคนอยด์ (conoid tubercle)   |
| พื้นผิวด้านล่าง | เอ็นทราพีซอยด์ (Trapezoid ligament) ซึ่งเป็นเอ็นด้านข้างของเอ็นคอราโคคลาวิคิวลาร์ | แนวทราพีซอยด์ (trapezoid line)   |
| ขอบด้านหน้า | กล้ามเนื้อเพคทอราลิส เมเจอร์ (Pectoralis major muscle) | ปลายด้านกระดูกอก   |
| ขอบด้านหลัง | ปลายส่วนกระดูกไหปลาร้าของกล้ามเนื้อสเตอร์โนไคลโดมาสตอยด์ (Sternocleidomastoid muscle) | ทางด้านบนของส่วนกลางของกระดูก   |
| ขอบด้านหลัง | กล้ามเนื้อสเตอร์โนไฮออยด์ (Sternohyoid muscle) | ทางด้านล่างของส่วนกลางของกระดูก   |
| ขอบด้านหลัง | กล้ามเนื้อทราพีเซียส (Trapezius muscle) | ปลายทางด้านกระดูกสะบัก |
หน้าที่การทำงาน

กระดูกไหปลาร้ามีหน้าที่หลายประการ อาทิ
เป็นโครงร่างค้ำจุนในส่วนไหล่ที่สำคัญ และทำให้ส่วนแขนอยู่ห่างจากส่วนอกมากพอที่จะทำให้เกิดการเคลื่อนไหวของแขนที่มากที่สุด
ทำหน้าที่ป้องกันช่องทางของหลอดเลือดและเส้นประสาทต่างๆจากส่วนคอไปยังบริเวณรักแร้ ไม่ให้ได้รับการกระทบกระเทือนจนฉีกขาด
ถ่ายเทแรงและการกระแทกจากส่วนแขนไปยังแกนกลางลำตัว
อย่างไรก็ตาม กระดูกไหปลาร้าเป็นกระดูกที่ค่อนข้างทึบแน่น และไม่มีไขกระดูกมากนัก จึงไม่ได้มีหน้าที่สำคัญในการผลิตเม็ดเลือดเช่นในกระดูกแบบยาวชนิดอื่นๆ
รูปประกอบเพิ่มเติม

กระดูกส่วนไหล่ (มุมมองทางด้านหน้า)
ข้อต่อสเตอร์โนคลาวิคิวลาร์ (มุมมองทางด้านหน้า)
ไหล่ซ้ายและข้อต่ออโครมิโอคลาวิคิวลาร์ แสดงเอ็นต่างๆของบริเวณไหล่
กระบวนการปฏิบัติการรบ

กระบวนการปฏิบัติการรบ (อังกฤษ: Combat operations process) คือ กระบวนการซึ่งได้รับการปฏิบัติโดยกองกำลังติดอาวุธระหว่างการทัพ ปฏิบัติการทางทหาร ยุทธการ และยุทธนาการ เพื่อกำหนดวัตถุประสงค์ ทิศทางของการรบ และการประเมินกระบวนการของแผนปฏิบัติการทางทหาร
รูปแบบพื้นฐานของกระบวนการปฏิบัติการรบประกอบด้วยห้าระยะ ซึ่งมุ่งไปยังการบรรลุเป้าหมายและวัตถุประสงค์ การจัดสรรกองกำลังที่เหมาะสมเพื่อความสำเร็จของยุทธนาการนั้น การตัดสินใจที่มีต่อหลักนิยมทางทหาร การดำเนินการตามแผนการที่วางเอาไว้ระหว่างยุทธการ และการประเมินข่าวกรองภายหลังการรบถึงความสำเร็จหรือความล้มเหลวของแผนปฏิบัติการดังกล่าว
ดูเพิ่ม

แผนปฏิบัติการทางทหาร
กระบวนการทางชีววิทยา

กระบวนการทางชีววิทยา (อังกฤษ: biological process) เป็นกระบวนการที่สำคัญอย่างยิ่งต่อสิ่งมีชีวิตทุกชนิด และเป็นตัวกำหนดความสามารถในการมีปฏิสัมพันธ์กับสิ่งแวดล้อมของสิ่งมีชีวิต กระบวนการทางชีววิทยาประกอบขึ้นจากปฏิกิริยาเคมีหลายปฏิกิริยา หรือเหตุการณ์อื่น ๆ ที่มีส่วนเกี่ยวข้องกับการดำรงอยู่หรือแปรสภาพของชีวรูป (life form) เช่น กระบวนการเมแทบอลิซึมและการรักษาภาวะธำรงดุล
การควบคุมกระบวนการทางชีววิทยาเกิดขึ้นเมื่อกระบวนการใด ๆ ก็ตามถูกรักษาให้อยู่ในความถี่ อัตรา หรือขอบเขตที่เหมาะสม กระบวนการทางชีววิทยาถูกควบคุมได้ด้วยหลายวิธี เช่นการควบคุมการแสดงออกของยีน การดัดแปลงโปรตีน หรือด้วยการมีปฏิสัมพันธ์กับโปรตีนหรือโมเลกุลของสารตั้งต้น
ภาวะธำรงดุล เป็นการรักษาสภาพแวดล้อมภายในร่างกายของสิ่งมีชีวิตไว้ให้อยู่ในสถานะที่คงที่ เช่นการขับเหงื่อเพื่อลดอุณหภูมิ
การจัดระเบียบ สภาวะที่โครงสร้างของสิ่งมีชีวิตประกอบด้วยหนึ่งเซลล์หรือหลายเซลล์ ซึ่งถือเป็นหน่วยพื้นฐานของชีวิต
เมแทบอลิซึม การแปรสภาพของพลังงานด้วยการแปลงสารเคมีและพลังงานไปเป็นองค์ประกอบระดับเซลล์ (แอแนบอลิซึม) และการย่อยสลายอินทรีย์วัตถุ (แคแทบอลิซึม) สิ่งมีชีวิตต้องอาศัยพลังงานเพื่อรักษาระเบียบภายในร่างกาย (ภาวะธำรงดุล) และเพื่อดำเนินปรากฏการณ์ต่าง ๆ ที่เกี่ยวข้องกับชีวิต
การเจริญเติบโต เป็นการรักษาอัตราของกระบวนการแอนาบอลิซึมให้อยู่สูงกว่ากระบวนการแคแทบอลิซึม สิ่งมีชีวิตที่กำลังเจริญเติบโตจะมีการขยายขนาดขององคาพยพทุกส่วน มากกว่าที่จะเป็นการสะสมสารเอาไว้เพียงอย่างเดียว
การปรับตัว เป็นความสามารถที่จะเปลี่ยนแปลงไปตามกาลเวลาเพื่อตอบสนองต่อสิ่งแวดล้อม ความสามารถนี้เป็นพืนฐานของกระบวนการวิวัฒนาการ และถูกพิจารณาตามความสามารถในการสืบลักษณะ โภชนวิธี และปัจจัยภายนอกอื่น ๆ
การตอบสนองต่อสิ่งเร้า การตอบสนองมีอยู่ด้วยกันหลายรูปแบบ ตั้งแต่การหดตัวของสิ่งมีชีวิตเซลล์เดียวเพื่อตอบสนองต่อสารเคมีในสิ่งแวดล้อมนอกตัว ไปจนถึงกระบวนการอันซับซ้อนที่ต้องอาศัยทุกประสาทสัมผัสของสิ่งมีชีวิตหลายเซลล์ การตอบสนองมักแสดงออกผ่านความเคลื่อนไหว เช่น ใบไม้ที่หันเข้าสู่ดวงอาทิตย์ (การเบนตามแสง) และเคโมแท็กซิส
การสืบพันธ์ เป็นความสามารถที่จะให้กำเนิดสิ่งมีชีวิตตัวใหม่ขึ้นมา ทั้งที่เป็นแบบไม่อาศัยเพศและแบบอาศัยเพศ
ปฏิสัมพันธ์ระหว่างสิ่งมีชีวิต เป็นกระบวนการที่สิ่งมีชีวิตแสดงผลกระทบที่สามารถทำการสังเกตได้ต่อสิ่งมีชีวิตตัวอื่น ทั้งที่เป็นสปีชีส์เดียวกันหรือต่างสปีชีส์
นอกจากนี้ยังมี การเปลี่ยนแปลงหน้าที่ของเซลล์, การหมัก, การปฏิสนธิ, การงอกจากเมล็ด, การเบนของพืช, การสร้างลูกผสม, การเปลี่ยนสัณฐาน, การเกิดสัณฐาน, การสังเคราะห์ด้วยแสง, การคายน้ำ
ดูเพิ่ม

กระบวนการทางเคมี
ชีวิต
ปฏิกิริยาอินทรีย์
กระทรวงยุติธรรมสหรัฐ

| --- | --- |
United States Department of Justice
ตรากระทรวง
ธงประจำกระทรวง
 อาคารรอเบิร์ต เอฟ. เคนเนดี ในเดือนสิงหาคม ค.ศ. 2006 ซึ่งเป็นที่ตั้งของสำนักงานกระทรวงยุติธรรมสหรัฐ
ภาพรวมกระทรวง
ก่อตั้ง: 1 กรกฎาคม 1870; 154 ปีก่อน (1870-07-01)
เขตอำนาจ: รัฐบาลกลางแห่งสหรัฐ
สำนักงานใหญ่: อาคารกระทรวงยุติธรรมรอเบิร์ต เอฟ. เคนเนดี 950 Pennsylvania Avenue NW วอชิงตัน ดี.ซี., สหรัฐ 38°53′36″N 77°1′30″W﻿ / ﻿38.89333°N 77.02500°W﻿ / 38.89333; -77.02500
คำขวัญ: "Qui Pro Domina Justitia Sequitur" (Latin: "Who prosecutes on behalf of justice (or the Lady Justice)"
บุคลากร: 113,543 (2012)
งบประมาณต่อปี: 27.1 ล้านดอลลาร์สหรัฐ(2013)
ฝ่ายบริหารกระทรวง: วิลเลียม บาร์, อัยการสูงสุด ว่าง, รองอัยการสูงสุด
เว็บไซต์: www.justice.gov
กระทรวงยุติธรรมสหรัฐ (อังกฤษ: United States Department of Justice: DOJ) เป็นกระทรวงบริหารกลางในรัฐบาลของสหรัฐอเมริกา รับผิดชอบการบังคับใช้กฎหมาย และการบริหารงานยุติธรรมในสหรัฐ เหมือนกับกระทรวงยุติธรรมหรือกระทรวงมหาดไทยในประเทศอื่น
กระทรวงยุติธรรมสหรัฐบังคับบัญชาหน่วยงานผู้บังคับใช้กฎหมายส่วนกลาง ซึ่งรวมถึงสำนักงานสอบสวนกลาง (Federal Bureau of Investigation: FBI) และกองอำนวยบังคับใช้กฏหมายยาเสพติด (Drug Enforcement Administration: DEA) กระทรวงรับผิดชอบสืบสวนกรณีฉ้อโกงทางการเงิน จัดการแทนสหรัฐในอรรถคดีต่าง ๆ เช่น ในศาลสูงสุด และดำเนินระบบเรือนจำกลาง กระทรวงยังรับผิดชอบทบทวนการบังคับใช้กฎหมายระดับท้องถิ่นตามรัฐบัญญัติการบังคับใช้กฎหมายและควบคุมอาชญากรรมรุนแรง ค.ศ. 1994 (Violent Crime Control and Law Enforcement Act of 1994)
เจ้ากระทรวงยุติธรรมคือตำแหน่ง อัยการสูงสุด (Attorney General) ซึ่งประธานาธิบดีเสนอชื่อให้วุฒิสภารับรองเป็นสมาชิกคณะรัฐมนตรี
คณะผู้บริหาร

อัยการสูงสุด (Attorney General)
รองอัยการสูงสุด (Deputy Attorney General)
ผู้ช่วยอัยการสูงสุด (Associate Attorney General)
รองผู้ช่วยอัยการสูงสุด (Principal Deputy Associate Attorney General)
อธิบดีอัยการสำนักงานคดีอัยการสูงสุด (Solicitor General)